આજે કોઈ ક્રિકેટર રણજી ટ્રોફીમાં પોતાની ટીમ બદલે તો ખાસ નવાઈ લાગતી નથી પરંતુ આજથી 75 વર્ષ અગાઉ વિનુ માંકડે સાત અલગ અલગ ટીમ વતી રણજી ટ્રોફીમાં રમવાનું પસંદ કર્યું હતું જેમાં રાજસ્થાન માટે તો તેઓ 23 રણજી મેચ રમ્યા હતા. જોકે આશ્ચર્યની વાત તો એ છે કે તેમની રણજી કારકિર્દી એટલી બધી લાંબી નથી. જે સમયગાળામાં વર્ષમાં માંડ એકાદ સિરીઝ રમાતી હતી ત્યારે તેઓ 44 ટેસ્ટ રમ્યા હતા. 29 વર્ષની વયે કારકિર્દીનો પ્રારંભ કરીને 43ની વય સુધી રમવું આસાન બાબત ન હતી. તેઓ મુંબઈ, બંગાળ અને મહારાષ્ટ્ર માટે પણ રમ્યા હતા.